EkBass/fiwiki-20250220-pages-articles huggingface dataset:
Nefrostomia

Nefrostomia on munuaisen ja ihon väliin tehtävä avanne, jonka avulla virtsaa voidaan laskea suoraan virtsajärjestelmästä (munuaisaltaasta). == Käyttö == Nefrostomiaa käytetään tapauksissa, joissa virtsa karkailee munuaisista virtsanjohtimen läpi virtsarakkoon. Jos virtsa ei pääse virtaamaan ulos, virtsajärjestelmän sisäinen paine nousee ja munuaiset voivat vaurioitua. Yleisin nefrostomiaa vaativa tukos on syöpä, varsinkin munasarjasyöpä ja paksusuolen syöpä. Nefrostomiaa voidaan myös tarvita pyonefroosin ja virtsakivitaudin hoitamiseen. == Prosessi == Nefrostomian suorittaa kirurgi tai interventionaalinen radiologi, ja se koostuu tavallisesti ihon läpäisevästä ja virtsatiessä sijaitsevasta katetrista. Nefrostomia suoritetaan ultraääniohjauksella, CT-fluoroskopialla tai valonvahvistimella. Imeytyvää puudutusta käytetään puuduttamaan alue, jonka neula läpäisee puhkaistakseen munuaisen. Virtsa kerätään erilliseen pussiin, joka voidaan tyhjentää tarvittaessa. == Aiheesta muualla == * Cardiovascular and Interventional Radiological Society of Europe Luokka:Urologia
BitLocker

BitLocker on kiintolevyn tai ulkoisen massamuistilaitteen salausohjelma, joka kuuluu Windows Vistan ja Windows 7:n Enterprise- ja Ultimate-versioihin sekä Windows 8:n Pro- ja Enterprise-versioihin. Windows 10:ssä se sisältyy edellä mainittujen lisäksi myös Education-versioon. Se kysyy asetettua salasanaa ennen tiedostojen avaamista. Salaamisen voi asettaa myös siten, että tiedostot aukeavat vain, kun tietty laite on kytketty tietokoneeseen. BitLocker-ohjelmaa voi käyttää myös Vistassa, sillä ohjelma siirtyy massamuistilaitteen mukana. == Lähteet == == Aiheesta muualla == * BitLocker Microsoftin sivustolla * BitLockerin FAQ-sivu Luokka:Windows-ohjelmat Luokka:Salausohjelmat Luokka:Vuoden 2007 ohjelmistot Luokka:Seulonnan keskeiset artikkelit
Gorgonopsia

Gorgonopsia on sukupuuttoon kuollut terapsidien alalahko, jonka edustajat olivat permikaudella eläneitä lihansyöjiä. Nimitys ”Gorgonopsia” tulee kreikkalaisen mytologian gorgoista. Gorgonopsia ilmestyi keskisellä permikaudella. Lahkon ensimmäiset edustajat olivat korkeintaan koiran kokoisia, mutta kun Dinocephalia-alalahkon terapsidit hävisivät, Gorgonopsian edustajista tuli hallitsevia petoja. Permikauden loppuvaiheessa oli kehittynyt jo sarvikuonon kokoisia lihansyöjiä. Kaikki Gorgonopsian jäsenet kuolivat sukupuuttoon permikauden päättäneessä suuressa joukkosukupuutossa. Ne ovat Theriodontian pääkehityslinjoista ainoa, joka hävisi tuolloin kokonaisuudessaan.Phylogeny and Evolution of the Gorgonopsia with a Special Reference to the Skull and Skeleton of GPIT/RE/7113 (‘Aelurognathus?’ parringtoni) Dimetrodon Is Not a Dinosaur: Using Tree Thinking to Understand the Ancient Relatives of Mammals and their Evolution Evolution: Education and Outreach kesäkuu 2009, Volume 2, Issue 2, pp 257-271 250px|pienoiskuva|Lycaenopsin luuranko Museo di Storia Naturale di Milanossa == Ominaisuudet == Gorgonopsiaan kuuluneilla lajeilla oli monia nisäkäsmäisiä piirteitä, kuten esimerkiksi erilaistunut hampaisto, johon kuuluivat muun muassa sapelimaiset kulmahampaat. Suurin Gorgonopsian jäsen on Inostrancevia, joka kasvoi suunnilleen nykyisen karhun kokoiseksi. Sillä oli 51–60 cm pitkä kallo ja 15 cm pitkät kulmahampaat.Theriodontia: Introduction By Group‎ > ‎Gorgonopsia‎ > Inostrancevia Palaeocritti - a guide to prehistoric animals (viitattu 31. 1. 2014) == Luokittelu == Gorgonopsia luokitellaan Theriodontiaan yhdessä Therocephalian ja kynodonttien (Cynodontia) kanssa, joihin myös nykyiset nisäkkäät kuuluvat. *Lahko: Therapsida (terapsidit) **Kladi: Theriodontia ***Alalahko: Gorgonopsia ****Suku: Aelurosaurus ****Suku: Aloposaurus ****Suku: Cyonosaurus ****Heimo: Gorgonopsidae *****Suku: Arctognathus *****Suku: Arctosuchus *****Suku: Arctops (ehkä sama kuin Scylacognathus) *****?Suku: Broomisaurus (nomen dubium) *****?Suku: Cerdodon (incertae sedis) *****?Suku: Cerdorhinus (nomen dubium) *****Suku: Eoarctops *****?Suku: Galesuchus (nomen dubium) *****Suku: Gorgonops *****Suku: Lycaenops *****Suku: Njalila *****?Suku: Paragalerhinus (ehkä nuori Lycaenops) *****Suku: Sauroctonus *****Suku: Scylacognathus *****Alaheimo: Inostranceviinae ******Suku: Inostrancevia ******Suku: Pravoslavlevia *****Alaheimo: Rubidgeinae ******Suku: Aelurognathus ******Suku: Broomicephalus ******Suku: Clelandina ******?Suku: Dinogorgon (ehkä sama kuin Rubidgea) ******Suku: Prorubidgea ******Suku: Rubidgea ******Suku: Sycosaurus By Group‎ > ‎Gorgonopsia Palaeocritti - a guide to prehistoric animals (viitattu 31. 1. 2014) A new burnetiid (Therapsida: Biarmosuchia) from the Upper Permian of South Africa and its biogeographic implications Journal of Vertebrate Paleontology, 2006 === Fylogenia === Gebauer (2007): == Lähteet == *
Silja Borgarsdóttir Sandelin

Silja Maria Borgarsdóttir Sandelin (s. 4. tammikuuta 1985 Helsinki) on suomenruotsalainen maajoukkuetason käsipalloilija ja ruotsalaisen kansanpuolueen poliitikko, joka toimi pohjoismaisen yhteistyön ja tasa-arvon ministerin Thomas Blomqvistin erityisavustajana Marinin ja Rinteen hallituksissa. == Tausta ja yksityiselämä == Sandelinilla on Suomen ja Islannin kansalaisuus. Äiti, filosofian maisteri Ann Sandelin, on toiminut Yleisradion ruotsinkielisen ohjelmatoiminnan johtajana ja isä, Borgar Garðarsson, on näyttelijä. Sandelin on valmistunut valtiotieteiden kandidaatiksi Åbo Akademissa ja on myös istunut Åbo Akademin hallituksessa. Hän on toiminut Åbo Akademis Studentkårin luottamustehtävissä useina vuosina, muun muassa puheenjohtajana. Ylioppilaaksi hän valmistui vuonna 2003 Borgå Gymnasiumista. == Urheilu-ura == Sandelin on pelannut käsipalloa SM- sarjatasolla vuodesta 2002 ja Suomen naisten maajoukkueessa vuodesta 2005. Hän on pelannut 19 ottelua A-maajoukkueessa. == Poliittinen ura == Sandelin oli RKP:n ehdokkaana eduskuntavaaleissa 2015 Helsingin vaalipiirissä. Hän oli ehdokkaana myös europarlamenttivaaleissa 2014, äänimäärä oli 3 867. Hän oli myös ehdolla europarlamenttivaaleissa 2009, eduskuntavaaleissa 2011 ja kunnallisvaaleissa 2012. Hän toimi RKP:n nuorisojärjestön Svensk Ungdomin pääsihteerinä vuosina 2009–2012. Hän oli Nuorten Pohjoismaiden Neuvoston presidentti 2012. Sandelin oli Helsingin kaupungin liikuntalautakunnan jäsen 2013–2016. Hänet valittiin RKP:n Helsingin piirin varapuheenjohtajaksi vuonna 2012 ja puolueen varapuheenjohtajaksi 2016. Kuntavaaleissa 2017 Sandelin sai 999 ääntä ja hänet valittiin Helsingin valtuustoon. Hän uusi paikkansa vuoden 2021 kuntavaaleissa saaden 1 254 ääntä. Sandelin nimitettiin vuonna 2019 Rinteen hallituksen pohjoismaisen yhteistyön ja tasa-arvon ministerin Thomas Blomqvistin erityisavustajaksi. == Lähteet == == Aiheesta muualla == *Silja Sandelin heitti peräti 29 maalia SM-sarjaottelussa *Silja Borgarsdóttir Sandelinin Facebook-sivu Luokka:Suomalaiset käsipalloilijat Luokka:Suomen ruotsalaisen kansanpuolueen poliitikot Luokka:Nykyiset Helsingin kaupunginvaltuutetut Luokka:Vuonna 1985 syntyneet Luokka:Elävät henkilöt
Powerviolence

Powerviolence (joskus myös power violence) on raivokas ja epäsointuinen hardcore punkin alalaji. Powerviolence on läheistä sukua thrashcoren ja grindcoren kanssa, ja sitä voidaankin pitää näiden kahden jonkinlaisena välimuotona, sillä powerviolence on meluisampaa, riitasoituisampaa ja usein raskaampaa kuin thrashcore mutta vähemmän teknistä ja metallista kuin grindcore, ja usein powerviolencesta puuttuvatkin metallivaikutteet täysin. == Historia == Powerviolence-termi syntyi powerviolencen pioneerin, Man Is The Bastardin kappaleen nimestä "Hispanic Small Man Power (H.S.M.P.)". Lopullisen muodon powerviolencelle muodosti hardcore punk-yhtye Infest, joka sekoitti nuoren hardcore punkin elementtejä noiseen ja sludgeen ja otti vaikutteita yhtyeiltä Lärm ja Siege. Tyylilajin kehityksessä vaikuttivat merkittävästi 1990-luvun alulla yhtyeet Man Is The Bastard, Crossed Out, No Comment, Capitalist Casualties ja Manpig. Powerviolence-yhtyeet ottivat inspiraatiota yhtyeiltä Siege, Deep Wound, Cryptic Slaughter, Septic Death, Dirty Rotten Imbeciles ja aikaisemmalta Corrosion of Conformityltä. Nämä yhtyeet soittavat enemmän tai vähemmän crossover thrashia, thrash metallia ja/tai thrashcorea. Spazz-yhtyeen vokalisti ja basisti Chris Dodgen levy-yhtiö Slap-a-Ham Records on keskittynyt vahvasti powerviolenceen. Levy-yhtiöllä ovat käyneet esimerkiksi yhtyeet Neanderthal, No Comment, Crossed Out, Infest ja Spazz. Levy-yhtiö Fiesta Grande järjesti powerviolence-festivaaleja vuosina 1992–2000. Spazzin rumpali Max Wardin levy-yhtiö 625 Thrashcore aloitti myös omat festivaalinsa, Super Sabado Gigantet. Vaikka powerviolence-festivaaleilla oli paljon thrashcore-yhtyeitä, myös thrash metal -yhtyeille löytyi omat tilansa. ==Merkittäviä powerviolence-yhtyeitä== * Man Is The Bastard * Infest * Crossed Out * No Comment * Capitalist Casualties * Manpig * Spazz * Charles Bronson * Hellnation * Dropdead * Lärm * Code 13 *
Jón Arnór Stefánsson

Jón Arnór Stefánsson (s. 21. syyskuuta 1982 Reykjavik) on islantilainen koripalloilija, joka pelaa nykyisin CB Málagassa. == Ura == Jón pelasi juniorikoripalloa Artesia HS:ssa. Vuonna 2000 hän siirtyi ammattilaiseksi KR:iin, jossa hän voitti Islannin mestaruuden kaudella 2001–2002. Jónin ensimmäinen ammattilaisjoukkue Islannin ulkopuolella oli saksalainen TBB Trier. Hänen piti osallistua vuoden 2003 NBA:n varaustilaisuuteen, mutta hän vetäytyi viime hetkellä. Kaudeksi 2003–2004 Jón liittyi Dallas Mavericksiin. NBA-ura ei kuitenkaan auennut ja hän lähti Dynamo Saint Petersburgiin, jossa hän voitti EuroCupin. Seuraavaksi kaudeksi hän meni Basket Napoliin ja yhden kauden jälkeen Pamesa Valenciaan. Helmikuussa 2007 Jón siirtyi Lottomatica Roomaan sopimuksella, jolla hän pelaisi seurassa kesään 2008 saakka. Lottomatican paidassa hän pelasi myös ensimmäistä kertaa urallaan Euroliigaa. Kaudeksi 2008–2009 Jón liittyi takaisin KR:iin, mutta siirtyi kesken kauden Benetton Trevisoon. Kaudeksi 2009–2010 hän siirtyi espanjalaiseen CB Granadaan. Kesällä 2011 Jón siirtyi Basket Zaragozaan. ja kesällä 2014 CB Málagaan. == Lähteet == == Aiheesta muualla == *Euroliigan pelaajaprofiili *NBA Draft Luokka:Islantilaiset koripalloilijat Luokka:Vuonna 1982 syntyneet Luokka:Elävät henkilöt
Tähkä-ärviä

Tähkä-ärviä (Myriophyllum spicatum) on ärviäkasvien heimoon kuuluva vesikasvi. Se kasvaa noin 50–100 cm korkeaksi. Ärviät kasvavat vesistön pohjalla, eivätkä ne tavallisesti kasva vedenpinnan yläpuolelle. Lehdet ovat kiehkuroina ja ne ovat kiinnittyneet kasvin varteen. Tähkä-ärviän kukat ovat pieniä, muutaman millimetrin leveitä. Kukat ovat punertavia ja ne sijaitsevat tähkänä kasvin varren yläpäässä. == Levinneisyys ja elinympäristö == Tähkä-ärviää tavataan laajalla alueella Euroopassa, Itä- ja Etelä-Afrikassa, ja Kiinassa, Koreassa ja Japanissa. Pohjois-Amerikassa se on haitallinen vieraslaji. Se leviää akvaariokaupan mukana. Tähkä-ärviää kasvaa järvissä, joissa sekä murtovedessä, tosin Suomessa tähkä-ärviää kasvaa lähinnä ainoastaan murtovedessä, mutta järvissä tavataan jonkin verran tähkä-ärviälle läheistä sukua olevaa kalvasärviää. == Lähteet == * Thomas Schauer, Claus Caspari, Luonnonkasvit, 1989, Weilin+Göös, Espoo, 4. painos, sivu 266. === Viitteet === == Aiheesta muualla == * Suomen Lajitietokeskus: Tähkä-ärviä (Myriophyllum spicatum) * Finto: Kassu – Kasvien suomenkieliset nimet: Tähkä-ärviä (Myriophyllum spicatum) * ITIS: Myriophyllum spicatum * United States Department of Agriculture (USDA): Myriophyllum spicatum * Flora of China: Myriophyllum spicatum Luokka:Ärviät Luokka:Akvaariokasvit
Syysmyrkkylilja

Syysmyrkkylilja eli alastonimpi (Colchicum autumnale) on myrkkyliljakasvien heimoon kuuluva kasvilaji. Syysmyrkkylilja kasvaa tavallisesti noin 5–30 cm korkeaksi kasviksi. Yhdestä sipulista tulee yhdestä kuuteen kukkaa. Sen tyven luona olevat lehdet ovat leveänsuikeita, noin 15 cm:n pituisia ja muutaman sentin levyisiä. Kukissa kehälehtiä on kuusi kappaletta ja ne ovat yhtyneet tyveltä pitkähköksi putkeksi. Syksyisin, kukinta-aikaan syysmyrkkyliljan lehdet kuolevat pois ja jäljelle jää ainoastaan kukkavana. Syysmyrkkyliljaa tavataan Keski-Euroopassa kosteilla niityillä, mutta Suomessa sitä kasvaa vain koristekasvina ja harvoin satunnaisena viljelykarkulaisena. Syysmyrkkylilja on myrkyllinen kasvi ja sen siemenet ovat erityisen myrkyllisiä. Syysmyrkkyliljasta voidaan eristää myrkyllistä kolkisiinia. == Lähteet == * Thomas Schauer & Claus Caspari, Luonnonkasvit, 1989, Weilin+Göös, Espoo, 4. painos, sivu 206. === Viitteet === == Aiheesta muualla == * Suomen Lajitietokeskus: Syysmyrkkylilja (Colchicum autumnale) * Kasviatlas 2022: Syysmyrkkyliljan (Colchicum autumnale) levinneisyys Suomessa. * Puutarha.net: Syysmyrkkylilja (alastonimpi) (Colchicum autumnale) * Encyclopedia of Life: Colchicum autumnale * United States Department of Agriculture (USDA): Colchicum autumnale * International Programme on Chemical Safety (IPCS), Inchem: Colchicum autumnale * Dr. Duke's Phytochemical and Ethnobotanical Databases: Colchicum autumnale Luokka:Myrkkyliljat Luokka:Myrkylliset kasvit
Julkaisuarkisto

Julkaisuarkisto () on vakiintunut yleistermiksi, jolla tarkoitetaan tieteellisten julkaisujen tallentamiseen ja avoimeen verkkojulkaisemiseen soveltuvaa teknistä järjestelmää ja sen ympärille rakennettuja palveluita. Teknisen kehitystyön ja ylläpitotyön lisäksi julkaisuarkiston olemassaolo edellyttää mm. aineistojen tallentamiseen, kokoelmien hallinnointiin ja asiakaspalveluun liittyvien prosessien ja palvelujen järjestämistä. Julkaisuarkistot voivat olla joko organisaatio- tai tieteenalakohtaisia. Vaikka julkaisuarkiston kaltaisia palveluita on ollut olemassa jo aiemmin, niiden rakentaminen ja toimintakonseptin muotoutuminen sai vauhtia kansainvälisen open access -liikkeen 2000-luvun alkuvuosina esittämien tavoitteiden myötä. Taustalla olivat tieteellisen julkaisemisen kustannuskriisi ja toiveet tieteellisten julkaisujen nykyistä vapaammasta saatavuudesta, joka tehostaisi sekä tutkijoiden että kansalaisten tiedonsaantia. Tätä päämäärää edistämään kehiteltiin ajatus tieteellisissä lehdissä julkaistujen artikkelien rinnakkaistallennuksesta. Alkuvaiheessa julkaisuarkistojen uskottiin rakentuvan tutkijoiden vapaaehtoisesti tekemän itsearkistoinnin myötä, mutta vähitellen havaittiin, että toiminnan yleistyminen edellyttää velvoittavampia ohjeita. Monet korkeakoulut ovat antaneet tutkijoilleen velvoitteen tallentaa tutkimusjulkaisunsa organisaation avoimeen julkaisuarkistoon. Käytännössä tallentamisen yleistyminen on kuitenkin edellyttänyt velvoitteiden lisäksi myös toimivien tukipalveluiden luomista. Tieteellisten artikkelien lisäksi julkaisuarkistoihin on tallennettu mm. opinnäytteitä, sarjajulkaisuja, konferenssijulkaisuja, tutkimusdataa, digitoituja historiallisia aineistoja ja erilaisia kuva-aineistoja. Julkaisuarkistoilla on monissa korkeakouluissa ja tutkimuslaitoksissa yhteyksiä tutkimustietojärjestelmiin, joihin pyritään kokoamaan viitetiedot kaikista organisaation henkilökunnan tuottamista julkaisuista. ==Julkaisuarkistot Suomessa== Kaikilla suomalaisilla korkeakouluilla ja monilla muilla organisaatioilla on julkaisuarkisto. Suurin osa julkaisuarkistoista sijaitsee Kansalliskirjaston keskitetysti ylläpitämässä infrastruktuurissa, mutta osa yliopistoista ylläpitää itsenäisesti omia palveluitaan. ==Julkaisuarkisto-ohjelmistot== Julkaisuarkistojen tarpeisiin on kehitetty useita avoimen lähdekoodin ohjelmistoja, joista tunnetuimpia ovat DSpace, EPrints, Invenio sekä Fedora-julkaisuarkisto-ohjelmistoon perustuvat Islandora ja Samvera. DSpace on näistä maailmanlaajuisesti laajimmassa käytössä. Myös lähes kaikki suomalaiset julkaisuarkistot perustuvat siihen. ==Julkaisuarkistojen listauksia== *The Directory of Open Access Repositories - OpenDOAR *Lista suomalaisista julkaisuarkistoista ==Aiheesta muualla== *Jyrki Ilva: Suomalaiset julkaisuarkistot vuonna 2017: menestystä ja haasteita Luokka:Internet
Dimetyyliallyylipyrofosfaatti

Dimetyyliallyylipyrofosfaatti (C5H12O7P2) on orgaaninen fosforiyhdiste, joka esiintyy kaikissa elämänmuodoissa. Se on tärkeä osa terpeenien synteesiä yhdessä isomeerinsä isopentenyylipyrofosfaatin kanssa. == Terpeenien ja terpenoiden synteesi == Dimetyyliallyylipyrofosfaattia syntyy kahdella tavalla. Mevalonaattireitissä muodostuu ensin isopentenyylipyrofosfaattia, joka muunnetaan isopentenyylipyrofosfaatti-isomeraasin avulla dimetyyliallyylipyrofosfaatiksi. Dimetyyliallyylipyrofosfaatin ja isopentenyylipyrofosfaatin reagoidessa syntyy geranyylipyrofosfaattia, josta eliöt voivat muokata uusia terpeenejä. Dimeyyliallyylipyrofosfaattia syntyy myös niin sanotulla ei-mevalonaattireitillä eli 1-deoksi-D- ksyluloosi-5-fosfaatti-reitillä. Siinä (E)-4-hydroksi-3-metyyli- but-2-enyylipyrofosfaatista muodostetaan dimetyyliallyylipyrofosfaattia ja isopentenyylipyrofosfaatin. Nämä kaksi reittiä ovat yhteydessä toisiinsa dimetyyliallyylipyrofosfaattimolekyylin kautta. == Lähteet == == Aiheesta muualla == *Human Metabolome Database: Dimethylallylpyrophosphate *Kyoto Encyclopedia of Genes and Genomes (KEGG): Dimethylallyl pyrophosphate Luokka:Terpeenit
Jarmo Eskelinen (nyrkkeilijä)

Jarmo Johannes Eskelinen (s. 17. toukokuuta 1962 Kajaani) on suomalainen nyrkkeilijä. Hänen seuransa on Kajaanin Kuohu. Eskelinen on edustanut Suomea kaksissa olympialaisissa: vuonna 1984 Los Angelesissa 54 kg:n sarjassa ja vuonna 1988 Soulissa 57 kg:n sarjassa. Euroopan-mestaruuskilpailuissa Eskelinen on saavuttanut kolme pronssimitalia: Tampereella 1981 (sarja 51 kg), Budapestissa 1985 (54 kg) sekä Torinossa 1987 (57 kg). Hän voitti Pohjoismaiden mestaruuden Bergenissä vuonna 1984 sekä seitsemän Suomen- mestaruutta vuosina 1981 sekä 1983–1988 sarjoissa 51–57 kg. Jarmo Eskelinen toimii edelleen aktiivisesti nyrkkeilyn parissa valmentajana, muun muassa Suomen Nyrkkeilyliiton pohjoisen alueen valmentajakouluttajana, sekä myös lajin tuomaritehtävissä. == Lähteet == * Luokka:Suomalaiset nyrkkeilijät Luokka:Suomalaiset nyrkkeilyvalmentajat Luokka:Vuonna 1962 syntyneet Luokka:Elävät henkilöt
Dettifoss

Dettifoss on vesiputous Jökulsárgljúfurin kansallispuistossa Pohjois- Islannissa. Putous on Jökulsá á Fjöllum joessa, joka virtaa Vatnajökullista merelle. Putoukset ovat yli 100 metriä leveitä ja 44 metriä korkeita. Sen virtausmäärä on Euroopan vesiputouksista suurin sillä vettä virtaa 500 m3/s. Dettifoss on myös sävelmä jonka Jón Leifs nimesi putousten mukaan. Elokuvassa Prometheus putous kuvaa esihistoriallista maailmaa. == Lähteet == ==Aiheesta muualla== * Dettifoss waterfall sivusto Luokka:Islannin vesiputoukset
Vuoden I-divisioonapelaaja (koripallo)

Vuoden I-divisioonapelaajan valitsevat vuosittain I-divisioonajoukkueiden päävalmentajat ja kapteenit. ==Vuoden I-divisioonapelaajat== Kausi Pelaaja Joukkue 1991–1992 Jukka Toijala Kouvot 1992–1993 Jukka Toijala Kouvot 1993–1994 Jussi Kumpulainen Kankaantaan Kisa 1994–1995 Pasi Riihelä Kankaantaan Kisa 1995–1996 Ilpo Jalonen Salon Vilpas 1996–1997 Miska Alanko Pussihukat 1997–1998 Mika Mikkola Högfors Basket 1998–1999 Petri Virtanen Säynätsalon Riento 1999–2000 Harri Riikonen Lappeenrannan NMKY 2000–2001 Ville Kaunisto Turun NMKY 2001–2002 Ville Tuominen Torpan Pojat 2002–2003 Juha Sten Turun NMKY 2003–2004 Juuso Pöyhönen Helsingin NMKY 2004–2005 Ville Tuominen Torpan Pojat 2005–2006 Mikko Jalonen Turun NMKY 2006–2007 Mikko Jalonen Turun NMKY 2007–2008 Antti Kanervo BC Jyväskylä 2008–2009 Roni Leimu Kauhajoen Karhu 2009–2010 Timo Riihelä BC Nokia 2010–2011 Timo Riihelä BC Nokia 2011–2012 Villematti Kopio Tapiolan Honka 2012–2013 Joni Harjula Tampereen Pyrintö II 2013–2014 Joni Harjula BC Nokia 2014–2015 Mikko Jalonen Korihait 2015–2016 Mikko Jalonen Korihait 2016–2017 Edon Maxhuni HBA-Märsky 2017–2018 Mikael Sandberg Kristika Turku Luokka:Suomalaiset koripallopalkinnot
Erilaisuus

Erilaisuus on tamperelaisten kulttuurintutkijoiden Mikko Lehtosen ja Olli Löytyn toimittama artikkelivalikoima, jonka on kustantanut Vastapaino vuonna 2003. Artikkeleissa käsitellään erilaisuutta ja monikulttuurisuutta. == Sisältö == Esipuheessa kirjan toimittajat toteavat, että mitkään kulttuurit eivät ole ”puhtaita” vaan ne ovat syntyneet vuorovaikutuksessa toisten kulttuurien kanssa. Kaikki kulttuurit ovat tässä mielessä ”monikulttuureja”. Monikulttuurisuuspuheessa nojataan yleensä ajatukseen erilaisuuden suvaitsemisesta.Lehtonen & Löytty 2003, s. 7. Suomessa ei ole ollut kulttuuria moniarvoistavaa vahvaa keskiluokkaa ja sivistyneistöä. Kaupunkien myöhäinen kehitys Suomessa piti kauppaa harjoittavan keskiluokan merkitykseltään vähäisenä talonpoikaisväestöön tai työläisiin verrattuna.Lehtonen & Löytty 2003, s. 8. == Kirjoittajat == * Hans Magnus Enzensberger * Doreen Massey * Stuart Hall * John Fiske * Sara Ahmed * Ulf Hannerz == Lähteet == == Aiheesta muualla == * Petri Tonteri: Puhetta erilaisuudesta. Kiiltomato.net 16.1.2004. Luokka:Kirjat sosiologiasta Luokka:Vuoden 2003 kirjat Luokka:Suomalaiset tietokirjat
David Gray (laulaja)

David Gray (s. 13. kesäkuuta 1968 Sale, Suur-Manchester) on brittiläinen laulaja-lauluntekijä. Hän levytti ensimmäisen studioalbuminsa vuonna 1993. Maailmanlaajuista huomiota hän sai kuusi vuotta myöhemmin julkaistuaan neljännen albuminsa White Ladder. == Diskografia== Studioalbumit * Century Ends (1993) * Flesh (1994) * Sell, Sell, Sell (1996) * White Ladder (1999) * Lost Songs 95–98 (2000) * A New Day at Midnight (2002) * Life in Slow Motion (2005) * Draw the Line (2009) * Foundling (2010) Kokoelma-albumit * The EPs 1992–1994 (2001) * Shine: The Best of Early Years (2007) * A Thousand Miles Behind (2007) * Greatest Hits (2007) ==Elokuvat ja televisio== David Grayn musiikkia on esiintynyt muun muassa seuraavissa televisio-ohjelmissa ja elokuvissa: * "Slow Motion" Life in Slow Motion -levyltä on kuultu mm. Teho- osastossa kauden 13. alussa. * "Freedom" A New Day at Midnight -levyltä on esitetty neljännellä kaudella Aliaksessa. * "Babylon" White Ladder -levyltä on soinut mm. Boston Legalissa kauden kaksi jaksossa 27, sekä Teho-osastossa kaudella seitsemän jaksossa 19. ==Aiheesta muualla== Luokka:Brittiläiset laulajat Luokka:Vuonna 1968 syntyneet Luokka:Elävät henkilöt
Pandemian vakavuusasteikko

Pandemian vakavuusasteikko (Pandemic Severity Index, PSI) on Yhdysvalloissa kehitetty luokitus influenssapandemioiden vakavuudelle. Asteikon otti käyttöön Yhdysvaltain terveysministeriö vuonna 2007. == Asteikko == Pandemian vakavuusasteikko PSI Vakavuusaste Kuolleisuus% sairastuneita kohti Esimerkki 1 alle 0,1 % tavallinen vuotuinen influenssa 2 0,1–0,5 % Aasialainen H2N2 ehkä 0,24 % ja hongkongilainen H3N2 0,1 %, ehkä sikainfluenssa maailmanlaajuisesti (jos 0,4 %) 3 0,5–1 % Covid-19 Imperial Collegen mukaanCOVID-19: One in five over-80s need hospitalisation and death rate 0.66 per cent Laura Gallagher 31 March 2020 . 0.5 % alaraja Covid-19:n infektiokuolleisuudelle.Total COVID-19 Mortality in Italy: Excess Mortality and Age Dependence through Time-Series Analysis , Chirag Modi Vanessa Boehm Simone Ferraro George Stein Uros Seljak,doi: https://doi.org/10.1101/2020.04.15.20067074 4 1-2 % Sikainfluenssa Meksikossa (muualla lievempi) Covid-19? 5 yli 2 % Espanjantauti, sikainfluenssa Meksikossa 5 toukokuuta 2009 mennessä noin 2–5 % Covid-19 WHO:n kahden ensi arvion mukaan keskimäärin 2-3%, jopa tappavampiCoronavirus COVID-19 == Lähteet == Luokka:Tartuntataudit Luokka:Pandemiat
Silvia Richards

Silvia Richards (1916 – 1999Silvia Richards Internet Movie Database. ) oli yhdysvaltalainen elokuvakäsikirjoittaja. Richards pääsi koesopimuksen kautta Warner Brothersille. Sitä ennen hän oli toiminut Hollywoodissa radiokäsikirjoittajana. Richards käsikirjoitti uransa aikana muutamia elokuvia. Hän teki yhteistyötä muun muassa Fritz Langin kanssa. == Filmografia == *Mieletön rakkaus (Possessed, 1947) *Salaisuus oven takana (Secret Beyond the Door..., 1948) *Tomahawk (1951) *Villin lännen villikissa (Rancho Notorious, 1952) alkkuperäinen käsikirjoitus) *Syntinen Ruby (Ruby Gentry, 1952) == Lähteet == == Aiheesta muualla == * Luokka:Yhdysvaltalaiset elokuvakäsikirjoittajat Luokka:Vuonna 1916 syntyneet Luokka:Vuonna 1999 kuolleet
George Constantine

George John Constantine (22. helmikuuta 1918 Southbridge, Massachusetts – 7. tammikuuta 1968 Southbridge)) oli yhdysvaltalainen F1-kuljettaja. Hän osallistui yhteen F1-osakilpailuun kaudella 1959, Yhdysvaltain GP:hen. Hän keskeytti kilpailussa, eikä saavuttanut pisteitä urallaan. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1918 syntyneet Luokka:Vuonna 1968 kuolleet
John Cordts

John Cordts (s. 23. heinäkuuta 1935 Hampuri, Saksa ) on kanadalainen entinen F1-kuljettaja. Hän osallistui yhteen F1-osakilpailuun kaudella 1969, Kanadan GP:hen. Hän keskeytti kilpailussa, eikä saavuttanut pisteitä. Cordts syntyi Saksassa ja asui Ruotsissa ennen kuin muutti Kanadaan. Hänet valittiin Kanadan Moottoriurheilun Hall of Fameen vuonna 2003. Ennen F1-uraa Cordts oli menestynyt Kanadan ja Yhdysvaltojen urheiluautokilpailuissa ja Can-Am -sarjoissa. == Lähteet == Luokka:Kanadalaiset Formula 1 -kuljettajat Luokka:Vuonna 1935 syntyneet Luokka:Elävät henkilöt
Gnuplot

gnuplot on komentoriviohjelma 2- ja 3-ulotteisten kuvaajien luomiseen funktioista tai annetuista pisteistä. Gnuplot toimii useimmissa käyttöjärjestelmissä, kuten Linuxissa, Windowsissa ja OS X:ssä. Ohjelmiston kehityksen aloittivat Thomas Williams ja Colin Kelley vuonna 1986. Myöhemmin kehittäjiä on tullut lisää. gnuplot osaa tulostaa kuvaajia monissa tiedostomuodoissa (PNG, EPS, SVG jne.). Lisäksi gnuplotilla voidaan tuottaa Latex-kuvauskieltä. Tällöin se tulostaa kuvaajan tex-tyyppisenä tiedostona, jonka voi yhdistää suoraan LaTeX-dokumenttiin. Nimen alkuosasta huolimatta gnuplotia ei ole nimetty GNUn mukaan, minkä takia gnuplot alkaa tavanomaisesta erisnimen kirjoitustavasta poiketen pienellä g-kirjaimella. gnuplotin kopiosuoja sallii sen, että käyttäjä voi kopioida ohjelmistoa ilmaiseksi ja muokata lähdekoodia. Muokattua koodia saa kuitenkin jakaa vain patchina. ==Katso myös== * Origin ==Lähteet== ==Aiheesta muualla== * Linux.fi-wikin gnuplot-opas * GNUPLOT – not so Frequently Asked Questions * IBM – Visualize your data with gnuplot Luokka:Matematiikkaohjelmistot
Harry Cohn

Harry Cohn (23. heinäkuuta 1891 New York, New York Yhdysvallat – 27. helmikuuta 1958 Phoenix, Arizona, Yhdysvallat) oli yhdysvaltalainen elokuvatuottaja ja Columbia Picturesin johtaja. Vuonna 1920 Harry Cohn perusti veljensä Jackin ja Joe Brandtin kanssa CBC-tuotantoyhtiön. Yritys tunnettiin alkuaikoina todella pienistä tuotantobudjeteista. Vuonna 1924 he muuttivat CBC:n nimeksi Columbia Picturesin, ja vuonna 1929 Cohnin veljekset ostivat Brandtin ulos yrityksestä. Jatkossa Jack Cohn vastasi myynnistä ja jakelusta, kun Harry tuotti elokuvat. Harry Cohn valitsi nuoren Frank Capran ohjaamaan vuoden 1928 draamakomedian That Certain Thing. Columbia Picturesin ja Capran yhteistyö jatkui tämän jälkeen hedelmällisenä. Capran ohjaama Tapahtui eräänä yönä (1934) nosti Columbian merkittävimpien elokuvayhtiöiden joukkoon. Samoihin aikoihin Harry taisteli yrityksessä vallasta veljensä kanssa. Harry Cohn nousi lopulta Columbia Picturesin presidentiksi ja tuotantojohtajaksi. Kenelläkään muulla yritysjohtajalla ei ollut aiemmin ollut samaa asemaa. Harry Cohn toi 1940- ja 1950-lukujen aikana useita merkittäviä näyttelijöitä ja ohjaajia Columbialle. Yrityksen alaisuudessa näyttelijät Rita Hayworth, Jack Lemmon, Glenn Ford ja Kim Novak nousivat tähteyteen ja Cohn palkkasi Columbian elokuvaohjaajaksi huippunimiä, kuten George Cukorin, Howard Hawksin, Nicholas Rayn, Otto Premingerin ja Orson Wellesin. Columbia kukoisti Cohnin johdossa 1950-luvulla, ja se tuotti tuona aikaina esimerkiksi klassikkoelokuvat Täältä ikuisuuteen, Alaston satama, Kwai-joen silta ja Erään murhan anatomia. Cohn oli Columbian johdossa aina kuolemaansa asti. Cohn tunnettiin itsevaltaisena ja pahasuisena johtajana. Häntä kutsuttiinkin "Hollywoodin julmimmaksi mieheksi". == Lähteet == == Aiheesta muualla == * Luokka:Yhdysvaltalaiset elokuvatuottajat Luokka:Yhdysvaltalaiset yritysjohtajat Luokka:Vuonna 1891 syntyneet Luokka:Vuonna 1958 kuolleet
Aarno Kahma

Aarno Assar Kahma (6. toukokuuta 1914 Kuopio – 15. maaliskuuta 2004 Espoo) oli suomalainen geologi, professori ja malminetsintämenetelmien kehittäjä. Kahma toimi Geologian tutkimuskeskuksen malmiosaston johtajana vuosina 1946–1977. Hänen johdollaan Suomesta löydettiin lukuisia uusia kaivoksia, joista merkittävin on Elijärven kaivos eli Kemin kromikaivos. 1940-luvulla Kahma yhdessä kollegansa kanssa kehitti ja patentoi sähkömagneettiseen induktioon ja pyörrevirtoihin perustuvan, lentokoneesta suoritettavan malminetsintämenetelmän, joka käänteentekevänä menetelmänä otettiin sittemmin käyttöön kaikkialla maailmassa.Väisänen, U.(toim.) 2015: Kemi Mine. Report of Investigation 218. s. 13. Geologinen tutkimuskeskus. ISBN 978-952-217-333-1 Kahman vanhemmat olivat Kuopion kuuromykkäinkoulun rehtori Uuno Albert Kahma ja Maria Elisabeth Häll. Kahma kirjoitti ylioppilaaksi vuonna 1934 ja valmistui Helsingin yliopistosta filosofian kandidaatiksi vuonna 1943 sekä väitteli filosofian tohtoriksi vuonna 1951 aiheesta On Contact Phenomena of the Satakunta Diabase. Hänelle myönnettiin professorin arvonimi vuonna 1962. Hänelle myönnettiin myös Suomen Leijonan komentajamerkki. Hänen poikansa on professori Kimmo Kahma. Kuka kukin on (Aikalaiskirja) 1954, s. 305–306 (Viitattu 23.2.2019) Kuka kukin on (Aikalaiskirja) 1978, s. 328 Kahman velipuoli oli kenraalimajuri Gustaf Erik Magnusson.Kuka kukin on (Aikalaiskirja) 1934, s. 282Kuka kukin on (Aikalaiskirja) 1954, s. 507 == Lähteet == * WSOY Facta-tietopalvelu * Geologimatrikkeli 1986, Geologiliitto. ISBN 9519520120 * Hyvärinen, L.: Aarno Kahma in memoriam. Geologi 4-5/2004, s. 114–115. === Viitteet === luokka:Suomalaiset geologit Luokka:Suomalaiset professorin arvonimen saaneet Luokka:Vuonna 1914 syntyneet Luokka:Vuonna 2004 kuolleet
Nummimatara

Nummimatara (Galium saxatile, syn. G. hercynicum) on pienikokoinen matarakasveihin kuuluva eurooppalainen kasvi. Suomessa laji on erittäin uhanalainen ja rauhoitettu.Ympäristöministeriö: Luonnonsuojeluasetuksessa rauhoitetut lajit Viitattu 13.5.2009. == Ulkonäkö ja koko == Monivuotinen nummimatara kasvaa 10–30 cm korkeaksi ja se muodostaa kukattomia rönsyjä. Kasvin varsi on hento, kalju ja nivelvälit ovat lyhyitä. Lehdet ovat vastapuikeita, hyvin kapeatyvisiä ja lyhytotaisia. Alemmissa kiehkuroissa lehtiä on 4, ylemmissä 6 kappaletta. Nummimataran kukinnot ovat harvakukkaisia. Valkoiset kukat ovat pitkäperäisiä, teriö neliliuskainen. Nummimatara kukkii heinä-elokuussa.Retkeilykasvio 1998, s. 333. Nummimataran sekoittaa helposti samoilla kasvupaikoilla tavattavaan yleiseen luhtamataraan (G. uliginosum).Ryttäri 1997, s. 158. == Levinneisyys == Nummimataran päälevinneisyysalue ulottuu Pyreneiden niemimaalta Länsi-Ukrainaan, pohjoisessa Britteinsaarille, Tanskaan, Länsi-Norjaan ja Etelä-Ruotsiin. Suomesta nummimatarasta tunnetaan vain hajanaisia kasvustoja lähinnä rannikolta, ja sen arvellaankin levinneen maahan meriliikenteen tai heinänsiementen mukana. Laji on vakiintunut ainakin Raumalla ja Pohjassa.Den virtuella floran Viitattu 13.5.2009. == Elinympäristö == Päälevinneisyysalueellaan nummimatara kasvaa valoisissa metsissä ja metsänreunoissa, aurinkoisilla mäenrinteillä, nummilla ja hakkuu-aukioilla sekä laitumilla. Suomessa kasvupaikat ovat lähinnä laidun- ja hakamaita ja katajikkorinteitä. Nummimatara karttaa kalkkista maaperää. Lajin uhkana Suomessa ovat laiduntamisen loppumisesta seurannut kasvupaikkojen umpeenkasvu. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ryttäri, Terhi: Nummimatara. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 158. === Viitteet === == Aiheesta muualla== *Kasviatlas 2020: Nummimataran levinneisyys Suomessa. *ITIS: Galium saxatile *United States Department of Agriculture (USDA): Galium saxatile Luokka:Matarat Luokka:Suomen erittäin uhanalaiset kasvit
Pallacanestro Treviso

Pallacanestro Treviso oli italialainen koripalloseura Trevisossa. Sponsorointisyistä seura tunnettiin nimillä Benetton Basket ja Benetton Treviso. == Historia == Seura perustettiin vuonna 1952, mutta menestys ei ollut suurta vielä moneen vuoteen. Asiat muuttuivat vuonna 1982, kun Benetton ryhtyi seuran sponsoriksi. Seura voitti ensimmäisen Italian mestaruuden vuonna 1992 kun Toni Kukoč liittyi joukkueeseen. Seuraavana vuonna joukkue venyi Euroliigan finaaliin, mutta CSP Limoges oli joukkueelle liian kova vastus. Vuonna 1995 joukkue voitti ensimmäisen kansainvälisen mestaruutensa kun se voitti Saporta Cupin. Seuraava esiintyminen Euroliigan finaalissa oli kaudella 2002-2003, jolloin voiton vei FC Barcelona. Viimeisimmän Italian mestaruuden seura voitti vuonna 2006, jolloin se voitti finaaleissa Climamio Bolognan. Kauden 2011–2012 päätteeksi seura suljettiin pois pääsarjasta. == Entisiä pelaajia == * Andrea Bargnani * Denis Marconato * Željko Rebrača * Níkos Zísis * Jorge Garbajosa * Toni Kukoč * Uroš Slokar * Ramūnas Šiškauskas * David Bluthenthal * Marcus Brown * Drew Nicholas * Pops Mensah-Bonsu == Lähteet == == Aiheesta muualla == *Virallinen kotisivu *Joukkue ULEB Eurocupin sivuilla Treviso Luokka:Treviso
Sini Ihamäki

Sini Ihamäki (s. 9. helmikuuta 1991 Helsinki) on suomalainen jalkapalloilija, pelipaikaltaan laitahyökkääjä. Ihamäki edustaa HJK:ta Naisten Liigassa. Ihamäen vahvuus on kovat kaukolaukaukset. Hän on pelannut Suomen nuorisomaajoukkueissaTilasto tyttömaajoukkuepelaajista. Sini ”Rooney” Ihamäki on fyysinen keskushyökkääjä, joka on kotoisin Itä-Helsingistä. == Aiheesta muualla == * Sini Ihamäen esittely HJK:n sivustolla == Lähteet == Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt
Oinopion

Oinopion (, ) oli kreikkalaisessa mytologiassa Dionysoksen – joidenkin lähteiden mukaan Theseuksen ja Ariadnen poika.Plutarkhos: Theseus xx (engl. käännös). Hän oli Khioksen myyttinen hallitsija, jonka kerrottiin tuoden viinintekotaidon saarelle. Puolisonsa nymfi Heliken kanssa heillä oli tytär Merope, johon Orion rakastui. Humaltuneena hänelle tarjoillusta viinistä hän yritti maata Meropen väkisin, jolloin Oinopion puhkaisi kostoksi Orionin silmät tämän nukahdettua ja karkotti pois saarelta.Apollodoros: Bibliotheke ('Kirjasto') 1.4.3 (engl. käännös). Auringon parannettua myöhemmin Orionin sokeuden tämä ryhtäsi kiireesti takaisin Khiokseen tarkoituksenaan kostaa Oinopionille, mutta saaren asukkaat kätkivät tämän maan alle.Hyginus: Astronomica ii.34 (engl. käännös). Oinopionin hauta oli nähtävissä Khioksella vielä Pausaniaan aikana.Pausanias: Periegesis tes Hellados ('Kreikan kuvaus') 7.5.13 (engl. käännös) == Lähteet == Luokka:Kreikkalainen mytologia
Porkkalan rannikkopataljoona

Porkkalan rannikkopataljoona (PORKRP) on Rannikkoprikaatin joukkoyksikkö, joka toimii Kirkkonummella Upinniemen tukikohdassa. Pataljoona vastaa Rannikkoprikaatin huollon järjestelyistä. Sen tehtäviin kuuluvat maa- ja merikuljetukset, materiaalin varastointi ja kunnossapito sekä sotilaskohteiden vartiointi. Joukkoyksikkö antaa myös varusmieskoulutusta. Porkkalan rannikkopataljoona koostuu huoltokomppaniasta, kuljetuskomppaniasta, sotilaspoliisikomppaniasta ja materiaalikeskuksesta. Rannikkopataljoona kuului aikaisemmin Suomenlahden meripuolustusalueeseen, joka lakkautettiin vuoden 2014 lopussa. == Lähteet == Luokka:Rannikkoprikaati Luokka:Suomenlahden meripuolustusalue
Katri Ylanderin diskografia

Tämä on Katri Ylanderin diskografia. Listasijoitukset albumeissa viittaavat Suomen viralliseen albumilistaan ja singleissä latauslistaan. == Studioalbumit == Nimi Julkaisutiedot Lista Myynti Albumilista Katri Ylander *Julkaistu: 14. kesäkuuta 2006 *Levy-yhtiö: SonyBMG *Formaatti: CD / digitaalinen #3 19 300+ (kultaa) Kaikki nämä sanat *Julkaistu: 31. lokakuuta 2007 *Levy-yhtiö: SonyBMG *Formaatti: CD / digitaalinen #13 24 000+ (kultaa) Valvojat *Julkaistu: 2. syyskuuta 2009 *Levy-yhtiö: Sony Music *Formaatti: CD / digitaalinen #6 – Uusi maa *Julkaistu: 13. syyskuuta 2013 *Levy-yhtiö: Suomen Musiikki *Formaatti: CD / digitaalinen #35 – Yhteisii unelmii *Julkaistu: 14. elokuuta 2020 *Levy-yhtiö: Suomen Musiikki *Formaatti: CD / digitaalinen 17 – Mosaiikki *Julkaistu: 23. helmikuuta 2024 *Levy-yhtiö: Suomen Musiikki *Formaatti: – === Huomiot === == Kokoelmat == Nimi Julkaisutiedot Lista Myynti Albumilista Maailman ihanimmat *Julkaistu: 8. kesäkuuta 2011 *Levy-yhtiö: Sony Music *Formaatti: CD / digitaalinen lataus – – Parhaat *Julkaistu: 22. marraskuuta 2019 *Levy-yhtiö: Sony Music *Formaatti: digitaalinen lataus – – == Singlet == Nimi Vuosi Listasijoitukset Albumi Lataus- lista Single- lista Radio- lista ”Onko vielä aikaa?” (promosingle) 2006 – – 1 Katri Ylander ”Mansikkamäki” (promosingle) – – 4 ”Vuorollaan” – – 4 ”Aamuaurinkoon” 2007 – – 15 ”Valehdellaan” 10 12 1 Kaikki nämä sanat ”Välitunnilla” 8 10 1 ”Unta” 2008 29 – 6 ”Kaikki nämä sanat” – – 11 ”Maailman ihanin” 2009 – – 5 Valvojat ”Nyt” – – – ”Valvojat” – – – ”Irrallaan” 2011 – – – Maailman ihanimmat ”Naamiot” 2013 – – – Uusi maa ”Oodi” – – – ”Onni” (promosingle) 2014 – – – ”Sinä pärjäät” 2018 – – – Yhteisii unelmii ”Sano mulle jotain kaunista” 2019 – – 1 ”Ilosta” 2020 – – – ”Ikuiset aikeet” – – 83 ”Älä kysy miks” 2021 – – 21 ”Jos tänään kuolen” (feat. Disco) – – 84 ”Jouluilta” – – 32 ”Täydellinen mulle” 2022 – – 40 Mosaiikki ”Autio talo” – – – ”Koditon” (Antti Ketonen & Katri Ylander) — – 56 Ainoo tie ”Hautaan asti” 2023 – – – Mosaiikki ”Yksi sydän” (DJ Oku Luukkainen feat. Katri Ylander) — – 28 ”Kun me hajotaan” – – – ”Mosaiikki” 2024 – – 20 == Musiikkivideot == * Onko vielä aikaa? (ohj. Kusti Manninen) * Mansikkamäki (ohj. Paavo Järvilehto) * Valehdellaan (ohj. Tuukka Temonen) * Välitunnilla (Ohj. Henrik Mennander) * Sirkus * Nyt (Ohj. Jere Hietala) * Oodi (ohj. Katri Ylander, Mikko Haatainen ja Matti Salovaara) * Sinä pärjäät == Lähteet == Ylander, Katri
Gangesinhai

Gangesinhai (Glyphis gangeticus) on Glyphis-sukuun kuuluva harvinainen jokihailaji, joka tunnetaan vain Gangesjoen alajuoksulta. Se on äärimmäisen uhanalainen laji. Samassa joessa esiintyy myös härkähai, johon laji toisinaan sekoitetaan. Haista ei tiedetä paljoakaan, mutta todennäköisesti se voi kasvaa kaksimetriseksi. == Lähteet == * === Viitteet === Luokka:Hait Luokka:Uhanalaiset kalat Luokka:Äärimmäisen uhanalaiset lajit
Kivikausikeskus Rira

Kivikausikeskus Rira oli Suomusjärvellä Salossa valtatien 1 varrella vuosina 2008–2009 toiminut arkeologiakeskus. Riran perusti Suomusjärven kunta vuonna 2008 juuri ennen liitymistään Saloon vuoden 2009 alusta. Keskus perustettiin kahdella maaseudun kehityshankkeella ja se aloitti toimintansa marraskuussa 2008. Keskuksen toimitusjohtajaksi valittiin aiemmin Yli-Iin Kierikkikeskuksen johtajana kahdeksan vuotta toiminut arkeologi Leena Lehtinen, joka aloitti työnsä Suomusjärvellä helmikuussa 2009. 12\. toukokuuta 2009 Salon kaupunginhallitus päätti lakkauttaa keskuksen. Keskus suljettiin 13. toukokuuta 2009 mutta näyttelyn ilmoitettiin olevan pystyssä vielä 5. kesäkuuta 2009 asti tilattuja opastuksia ja muita varauksia varten, jonka jälkeen näyttely oli tarkoitus purkaa. "Salo sai kymmenen kunnan liitoksessan Suomen suurimman kuntaliitosrahan 17,5 miljoonaa. Vajaat kaksi miljoonaa siitä oli määrää käyttää matkailun kehittämiseen alueella. Kas kummaa, kun sitäkään rahaa ei voitu käyttää", kommentoi Leena Lehtinen keskuksen lopettamista. ==Katso myös== * Suomusjärven kulttuuri ==Lähteet== ==Aiheesta muualla== * * * Luokka:Suomen entiset museot Luokka:Suomusjärvi Luokka:Salon museot Luokka:Arkeologiset museot
Chiharu Ichō

Chiharu Ichō (, s. 6. lokakuuta 1981 Hachinohe, Aomorin prefektuuri) on japanilainen naispainija, maailmanmestari ja kaksinkertainen olympiamitalisti. Ichō voitti olympiahopeaa 48 kilogramman sarjassa sekä Ateenan kesäolympialaisissa 2004 että Pekingissä neljä vuotta myöhemmin. Lisäksi hän on voittanut sarjassaan kolme maailmanmestaruutta ja yhden Aasian kisojen kultamitalin. Ichōn pikkusisko Kaori Ichō on moninkertainen naispainin olympiavoittaja ja maailmanmestari. ==Lähteet== *Profiili FILAn tietopankissa *Profiili Japanin olympiakomitean sivuilla Luokka:Japanilaiset naispainijat Luokka:Japanilaiset olympiamitalistit Luokka:Vuonna 1981 syntyneet Luokka:Elävät henkilöt
Alain de Benoist

Alain de Benoist (s. 11. joulukuuta 1943 Saint-Symphorienissä Toursin lähellä) on ranskalainen filosofi. Hän on Ranskan niin sanotun uuden oikeiston (Nouvelle droite) keskeisiä ajattelijoita ja etnonationalistisen GRECE- ajatushautomon johtaja. Benoist on tuotannossaan arvostellut liberalismia, vapaita markkinoita ja egalitarismia. == Elämäkerta == Alain de Benoist syntyi Toursin lähellä Saint-Symphorienissa Indre-et-Loiren departementissa Ranskassa. Hän opiskeli Sorbonnen yliopistossa oikeustiedettä, filosofiaa, sosiologiaa ja uskontojen historiaa. Hän on naimisissa ja hänellä on kaksi lasta. Benoist oli vuonna 1968 perustamassa GRECE-ajatushautumoa. GRECE (Groupement de recherche et d'études pour la civilisation européenne, suomeksi Eurooppalaisen sivilisaation tutkimus- ja opintoryhmä) keräsi yhteen oikeistolaisia aktivisteja, jotka pyrkivät vaikuttamaan ranskalaiseen konservatiiviseen politiikkaan. Benoist on toimittanut Nouvelle Ecole- ja Krisis-nimisiä lehtiä. Hänen kirjoituksiaan on julkaistu muun muassa Le Figarossa, Telos-lehdessä ja Junge Freiheit -lehdessä. Yhteensä hän on julkaissut yli 50 kirjaa ja noin 3 000 artikkelia. Hänen kirjoituksiaan on käännetty noin 15 kielelle. == Näkemykset == Benoist on kirjoituksissaan arvostellut liberalismia, globalisaatiota, kapitalismia, joukkomuotoista maahanmuuttoa ja amerikkalaisen kulttuurin suurta vaikutusvaltaa. Hän kannattaa etnopluralismiksi kutsumaansa näkemystä, jonka mukaan etnisten ryhmien ja kansojen tulisi erottautua toisistaan. Benoist on myös arvostellut voimakkaasti kristinuskoa ja kannattanut esikristillisten, pakanallisten perinteiden henkiinherättämistä Euroopassa. Hän on ehdottanut kansallisvaltioiden heikentämistä ja paikallisyhteisöjen vahvistamista. Benoist katsoo näkemyksiinsä vaikuttaneen muun muassa sellaisten ajattelijoiden kuin Friedrich Nietzsche, Martin Heidegger, Antonio Gramsci, Ernst Jünger, Jean Baudrillard, Helmut Schelsky ja Konrad Lorenz. Kriitikot ovat nähneet Benoistin ajatuksissa rasistisia ja fasistisia elementtejä. == Aiheesta muualla == * The Alain De Benoist Collection, kokoelma Alain de Benoist'in englanniksi käännettyjä tekstejä. * Alain de Benoist ja Euroopan uusi suunta . Näköpiiri, nro 1 (1999). Luokka:Ranskalaiset filosofit Luokka:Identitaarinen liike Luokka:Vuonna 1943 syntyneet Luokka:Elävät henkilöt
Lauritsalan kirkko

Lauritsalan kirkko on Lappeenrannassa, Lauritsalan kaupunginosassa sijaitseva kirkko. Se on valmistunut vuonna 1969, kaksi vuotta sen jälkeen kun Lauritsalan kauppala liitettiin Lappeenrantaan. Kirkon ovat suunnitelleet arkkitehdit Toivo Korhonen ja Jaakko Laapotti. He voittivat arkkitehtikilpailun ehdotuksellaan ”Taivaan valo”. Arkkitehtuuriltaan modernin kirkon pohjamuoto on suorakulmainen kolmio. Maalaamaton betonikatto on tehty liukuvalumenetelmällä. Katossa on suuri lasikate. Alttariseinän ikkunat ulottuvat kirkon ”torniin” saakka. Valo tulvii kirkkoon päätyseinän ja katon ikkunoiden kautta.Genelec Oy Kirkkosalin katossa riippuu lappeenrantalaisen venepuusepän Juha Niemisen rakentama keluvene. Veneen nimi on ”Totuus” ja se ripustettiin kirkkoon lappeenrantalaisen puunjalostusteollisuuden kunniaksi. Lauritsalan kirkon kastetaulu on paikallisen taiteilijan Kira Pesosen tekemä. Taulun suunnitteli ja ideoi seurakunta. Kirkko on 47 metriä korkea ja sen salissa on istumapaikat 670 henkilölle. Museovirasto on määritellyt Lauritsalan kirkon ja seurakuntakeskuksen yhdeksi Suomen valtakunnallisesti merkittävistä rakennetuista kulttuuriympäristöistä. Kirkon edustan lähellä olevassa puistikossa on Kauko Räsäsen veistos Enkeli vuodelta 1960. == Kuvia kirkosta == File:Toivo Korhonen ja Jaakko Laapotti Lauritsalan kirkko 1969 b.jpg|Kirkkorakennus sivulta kuvattuna. File:Toivo Korhonen ja Jaakko Laapotti Lauritsalan kirkko 1969 a.jpg|Kirkko takaa kuvattuna File:Toivo Korhonen ja Jaakko Laapotti Lauritsalan kirkko c 1969.jpg|Kirkko takaa tieltä kuvattuna. == Lähteet == ==Aiheesta muualla== * * Kirkko Lappeenrannan seurakuntien www- sivuilla Luokka:Suomen kivikirkot Luokka:Lappeenrannan kirkkorakennukset Luokka:Betoniarkkitehtuuri Luokka:Modernistinen arkkitehtuuri Luokka:Valtakunnallisesti merkittävät rakennetut kulttuuriympäristöt Suomessa Luokka:Lauritsala
Parkkarila

Parkkarila on kaupunginosa Lappeenrannan keskustan lähistöllä. Parkkarilan asutus on pääosin omakotitalopainotteista, mutta alueella on myös runsaasti kerrostaloja. Kaupunginosa on tunnettu erityisesti Kisapuiston urheilukeskuksesta, jonka jäähallissa jääkiekon SM-liigan SaiPa pelaa kotiottelunsa. Parkkarilassa on myös koulu, päiväkoti, leikkipuisto ja baari. == Lähteet == * Lappeenrannan kaupunginosat Luokka:Lappeenrannan kaupunginosat Luokka:Lauritsala
Xu Li

Xu Li (kiin. 许莉, s. 17. joulukuuta 1989 Suzhou, Anhui) on kiinalainen naispainija ja olympiamitalisti. Xu saavutti hopeamitalin 55 kilogramman sarjassa kotikisoissaan Pekingin kesäolympialaisissa 2008. Finaalissa hän hävisi sarjansa lähes suvereenille hallitsijalle, Japanin Saori Yoshidalle erin 2-0. Xu voitti sarjassaan painin maailmancupin vuonna 2007. Aasian mestaruuskisoissa 2008 hän voitti pronssia. ==Lähteet== *Profiili FILA:n tietopankissa *Profiili Kiinan Pekingin olympiajoukkueen esittelysivustolla Luokka:Kiinalaiset naispainijat Luokka:Kiinalaiset olympiamitalistit Luokka:Vuonna 1989 syntyneet Luokka:Elävät henkilöt
Noriko Anno

Noriko Anno (, s. 23. toukokuuta 1976 Fukue, Yamaguchin prefektuuri, Japani) on japanilainen judoka, olympiavoittaja ja nelinkertainen maailmanmestari. Anno sijoittui junioreiden MM-kilpailuissa toiseksi yli 72-kiloisten sarjassa Buenos Airesissa 1992. Ensimmäisen aikuisten MM-mitalinsa, hopean, hän sai Hamiltonissa 1993 hävittyään yli 72 kg:n loppuottelussa Saksan Johanna Hagnille. Hiroshiman Aasian kisoissa 1994 ja Fukuokan universiadeissa 1995 hän voitti kultaa avoimessa luokassa. Tokion MM-kilpailuissa 1995 hän sijoittui viidenneksi sekä yli 72-kiloisissa että avoimessa luokassa. Vuonna 1997 hän sai pronssia maajoukkueiden MM-kilpailuissa Osakassa. Anno voitti alle 72 kg:n maailmanmestaruuden Pariisissa 1997 kukistettuaan loppuottelussa kuubalaisen Diadenis Lunan. Birminghamin MM-kilpailuissa 1999 hän saavutti kultaa alle 78 kilon painoluokassa voitettuaan loppuottelussa Kiinan Yin Yufengin. Münchenin MM-tatamilla 2001 hän voitti alle 78 kg:n finaalissa Kuuban Yurisel Laborden. Seuraavana vuonna hän kuului joukkuemaailmanmestaruuden Baselissa voittaneeseen Japanin joukkueeseen. Anno voitti alle 78-kiloisten maailmanmestaruuden Osakassa 2003 – loppuotteluvastustajana oli jälleen Laborde. Ateenan olympialaisissa 2004 hän voitti kultaa samassa painoluokassa kukistettuaan loppuottelussa Kiinan Liu Xian. Anno on voittanut maailmancupissa neljä kilpailua, ollut kerran toinen ja kaksi kertaa kolmas. Japanin mestaruuden hän on voittanut aikuisten sarjassa 17 kertaa. == Lähteet == *Profiili JudoInside.com Luokka:Japanilaiset judokat Luokka:Japanilaiset olympiavoittajat Luokka:Vuonna 1976 syntyneet Luokka:Elävät henkilöt
Katasterismi

Katasterismi (, 'sijoittaa tähtien joukkoon') tarkoittaa kreikkalaisessa mytologiassa esiintyvää sankarin tai henkilön muuttamista tähtikuvioksi heidän kuoltuaan. Termin alkuperä on Eratostheneen nimiin laitetussa mutta pseudepigrafisessa teoksessa Katasterismoi, joka käsittelee 42 tähtikuvion taustalla olevia myyttejä niiden synnystä. Katasterismia esiintyy muun muassa kertomuksissa Andromedasta, Perseuksesta ja Kassiopeiasta, Berenikestä, dioskuureista ja Orionista. == Lähteet == * Luokka:Kreikkalainen mytologia Luokka:Tähtitieteen historia
Wang Jiao

Wang Jiao (kiin. 王娇, s. 20. tammikuuta 1988 Shenyang, Liaoning) on kiinalainen naispainija ja olympiavoittaja. Wang saavutti olympiavoiton 72 kilogramman sarjassa kotikisoissaan Pekingin kesäolympialaisissa 2008. Finaalissa kaatui Bulgarian Stanka Zlateva-Hristova. Wang voitti sarjassaan painin maailmancupin vuonna 2008. Aasian mestaruuskisoissa 2005 hän voitti kultaa. ==Lähteet== *Profiili Pekingin olympialaisten sivustolla *Profiili Kiinan Pekingin olympiajoukkueen esittelysivustolla Luokka:Kiinalaiset naispainijat Luokka:Kiinalaiset olympiavoittajat Luokka:Vuonna 1988 syntyneet Luokka:Elävät henkilöt